ອົງການອະນາໄມໂລກ ຮຽກຮ້ອງໃຫ້ເອົາມາດຕະການ ຢຸດການແຜ່ລະບາດຂອງໂຄວິດ-19 ທ່າມກາງທີ່ມີການສັກຢາວັກຊີນ
ອາຟຣິກາໃຕ້ໄດ້ຍົກເລີກການປຸກລະດົມ ໃນການສັກຢາວັກຊີນຕ້ານໂຄວິດ-19 ຂອງຕົນ ຫຼັງຈາກການຄົ້ນ ຄວ້າໃໝ່ ໄດ້ເປີດເຜີຍວ່າ ຢາວັກຊີນອາສຕຣາເຊເນກາ ມີປະສິດທິຜົນບໍ່ພຽງພໍ ຕໍ່ເຊື້ອໄວຣັສທີ່ກາຍພັນ.
ອົງການອະນາໄມໂລກ ຫຼື WHO ໄດ້ສະແດງຄວາມເປັນຫ່ວງໃນວັນຈັນວານນີ້ ກ່ຽວກັບ ລາຍງານໃໝ່ ທີ່ວ່່າຢາວັກຊີນຕ້ານໄວຣັສໂຄໂຣນາ ອາດຈະບໍ່ໃຫ້ການປ້ອງກັນພຽງພໍຕໍ່ ພວກເຊື້ອພະຍາດທີ່ປັບຕົວໃໝ່ ໃນວັນອາທິດແລ້ວນີ້ ອາຟຣິກາໃຕ້ໄດ້ຍົກເລີກການປຸກລະດົມໃນການສັກຢາ ວັກຊີນ ຕ້ານໂຄວິດ-19 ຂອງຕົນ ຫຼັງຈາກການຄົ້ນຄວ້າໃໝ່ ໄດ້ເປີດເຜີຍວ່າ ຢາວັກຊີນອາສຕຣາ ເຊເນກາ ມີປະສິດທິຜົນໜ້ອຍໃນການຕ້ານເຊື້ອໄວຣັສທີ່ ປັບຕົວໃໝ່ ທີ່ໄດ້ພົບຢູ່ໃນປະ ເທດດັ່ງກ່າວ ໃນການຖະແຫຼງຢູ່ກອງປະຊຸມນັກຂ່າວໃນມື້ຕໍ່ມາ ຫົວໜ້າອົງການ WHO ທ່ານເຕໂດຣສ ອາດານອມ ເກເບຣເຢຊຸສ ກ່າວວ່າ ການຕັດສິນໃຈນີ້ “ເປັນການ ເຕືອນວ່າພວກເຮົາຕ້ອງ ເຮັດທຸກສິ່ງຢ່າງທີ່ເຮົາສາມາດ ເພື່ອຫລຸດຜ່ອນການໝູນ ວຽນຂອງເຊື້ອໄວຣັສດດ້ວຍມາດຕະການທາງດ້ານສາທາລະນະສຸກທີ່ໄດ້ຜົນ ” ການຄົ້ນຄວ້າ ໂດຍມະຫາວິທະຍາໄລວິດວໍເຕີຣສ໌ແຣນ (Witwatersrant) ໃນ ນະຄອນ ໂຈແຮນແນັສເບີກ (Johannesburg) ແລະຍັງບໍ່ທັນໄດ້ທົບທວນຢ່າງ ຖີ່ຖ້ວນເທື່ອລົງ ຄວາມເຫັນວ່າ ຢາວັກຊີນຂອງອັງກິດໄດ້ໃຫ້ “ການປ້ອງກັນທີ່ຈຳ ກັດ ຕ້ານເຊື້ອພະຍາດ ໃນຊະນິດທີ່ປານກາງ ທີ່ເກີດຈາກເຊື້ອພະຍາດ ທີ່ປັບຕົວ ໃໝ່ຂອງອາຟຣິກາໃຕ້ ຢູ່ໃນໝູ່ ພວກຊາວໜຸ່ມ ” ຂ່າວດັ່ງກ່າວນີ້ ໄດ້ສ້າງຄວາມຜິດຫວັງ ໃຫ້ອາຟຣິກາໃຕ້ ທີ່ໄດ້ເຫັນຫຼາຍກວ່າ 46,000 ຄົນເສຍຊີວິດຍ້ອນໄວຣັສ ອາຟຣິກາໃຕ້ມີແຜນຈະເລີ້ມສັກຢາວັກຊີນອາສຕຣາເຊເນກາ ໃຫ້ແກ່ປະຊາຊົນຂອງຕົນ ນຶ່ງລ້ານໂດສ ໃນບໍ່ເທົ່າໃດວັນ ຈະມາເຖິງ ແຕ່ວ່າການຄົ້ນຄວ້າພົບເຫັນວ່າວັກຊີນນີ້ ມີປະສິດທິຜົນພຽງ 22 ເປີເຊັນ